इसके बाद कार्यसमिति की बैठक हुई व इसमें मिशन 2019 की तैयारी करने का टास्क दिया गया. मंत्र दिया गया कि सरकार की योजनाओं को जन-जन तक पहुंचाने का काम करें व आगामी लोकसभा चुनाव में भाजपा व सहयोगी दलों के खाते में बिहार की सभी सीटें डाल कर फिर से केंद्र में नरेंद्र मोदी के नेतृत्व में सरकार बना कर देश को प्रगति के पथ पर आगे बढ़ाएं. बैठक का उद्घाटन भाजपा के राष्ट्रीय महामंत्री भूपेंद्र यादव, प्रदेश अध्यक्ष नित्यानंद राय, डिप्टी सीएम सुशील कुमार मोदी, केंद्रीय स्वास्थ्य राज्यमंत्री अश्विनी चौबे सहित अन्य ने दीप प्रज्वलित कर किया. बैठक में केंद्रीय मंत्री रविशंकर प्रसाद, कृषि मंत्री डॉ प्रेम कुमार, शाहनवाज हुसैन, पूर्व प्रदेश अध्यक्ष गोपाल नारायण सिन्हा, सांसद आरके सिन्हा सहित प्रदेश कार्यसमिति के करीब 600 सदस्य शामिल हो रहे हैं. स्वागत भाषण भाजपा जिला अध्यक्ष धनराज शर्मा ने किया.